SPRÁVA PRE MÉDIÁ                                                                         
Výstava maturitných prác 
Strednej odbornej školy drevárskej Zvolen

Vystavujúce študijné odbory:

•	TVORBA NÁBYTKU A INTERIÉRU  / TNI /
•	VÝROBA HUDOBNÝCH NÁSTROJOV  / VHN /
•	DREVÁRSTVO A NÁBYTKÁRSTVO  / DaN / 
       
Miesto konania výstavy:
LESY Slovenskej repobliky, š.p.
Stredisko Lesnícke a drevárske múzeum Zvolen  / LDM /
otvorené utorok až piatok v čase  9. 00 -17. 00

Vernisáž:   5. 5. 2009 o 14. 00
Trvanie výstavy:  5. 5.  - 29. 5. 2009
Kontakt pre bližšie informácie o výstave: 
Mgr. Elena Farkašová 
vedúca študijného odboru TNI  
mobil 0903 021 582

Výstava maturitných prác odborov TNI a VHN sa koná v LDM už po jedenásty raz. Škola na výstave propaguje okrem hlavnej témy (maturitné práce TNI, VHN, DaN ) aj všetky ostatné štúdijné a učebné odbory. Prezentované sú aj víťazné projekty žiakov využívajúce program TurboCAD, ktoré boli ocenené 30. 4. 2009 na medzinárodnej súťaži Študentské projekty. Hlavnú cenu získal Jozef Bednár – absolvent SOŠ drevárskej Zvolen v študijnom odbore DaN, v súčasnosti študent Technickej univerzity Zvolen s projektom rekonštrukcie domu. Špeciálne ocenenia: Radko Švec, žiak 3. ročníka študijného odboru TNI za technickú konštrukciu bicykla a Ján Kolpaský, žiak 4. ročníka TNI za prezentáciu projektu návrhu interiéru.

Charakteristika prác:

TNI  -vystavený výber z 26 maturitných prác

Témy dizajnérskych prác:

Solitér do predsiene
Stolík pod televízor
Pracovný stôl + pridružené úložné priestory
Barová stolička
Detská postieľka demontovateľná
Detský pracovný stolík + sedenie
Konferenčný stôl s prístavnými stolíkmi
Sedenie pre verejné interiéri
Analógia historického a moderného nábytku
Nábytok ako prvok parafrázy vo výtvarnom umení 
   
Maturanti- dizajnéri  si vyberali tému  práce z oblasti sedacieho, stolového, lôžkového a úložného nábytku.Vyvinuli vlastný návrh riešenia. Okrem teoretickej časti ( história príslušného typu nábytku, analýza súčasného stavu trhu, typológia, opis vlastného návrhu - od procesu navrhovania až po ekonomické zhodnotenie produktu  ) vytvoril každý maturant kompletnú výtvarnú a technickú dokumentáciu, model nábytku a maketu interiéru so zakomponovaným vlastným návrhom. Mierky modelov: 1:3, 1:1. Mierky interiérov: 1:25, 1:50. Súčasťou práce sú aj postery a prezentácie.
Medzi vystavenými prácami sa nachádza DETSKÝ STOLÍK SO SEDENÍM autorky Žofie Vargovej, ktorému bolo udelené 1. miesto na krajskom kole SOČ v kategórii architektúra, stavebníctvo a priemyselný dizajn a tiež BAROVÁ STOLIČKA autora Tomáša Puškára, ktorá sa v tej istej súťaži umiestnila na 2. mieste a získala aj špeciálne ocenenie za mimoriadnu kvalitu výstupov.
V týchto dňoch prebieha celoslovenské kolo SOČ, na ktorom obe práce reprezentujú Banskobystrický kraj a súčasťou otvorenia výstavy 5. 5. bude okrem iného aj vyhlásenie výsledku súťaže, spojené s prezentáciou prác.
Pedagogické vedenie maturitných projektov: Ing. Ivana Chovancová

VHN –vystavujú 4  maturanti

V odbore výroba hudobných nástrojov obhajovalo svoje maturitné práce 8 študentov - šestoro huslí a dve elektrofonické basové gitary. Hoci celková úroveň spracovania maturitných prác nedosiahla priemer minulých rokov, začínajúci husliari boli úspešní. Pri tónovej skúške boli ich nástroje porovnané s majstrovským nástrojom najrenomovanejšieho slovenského husliara 20. storočia Osvalda J. Willmanna : štyri z piatich porovnávaných nástrojov  hrali lepšie! Pritom bola v praxi vyskúšaná povrchová úprava nástrojov netradičnými náterovými hmotami a postupmi.
Práce vystavujú študenti:
Jakub Šaray – vystavuje vlastný model – upravený Guarneri 
Dušan Chromek - husle model Guarneri . Tvarovou zaujímavosťou týchto huslí je hlavica krku v tvare medveďa.
Dominik Mošoň - husle „Zjavenie“ inšpirované Stradivariho modelom „Mesiáš“
Jozef Hronec - husle

Práce vznikli pod odborným vedením Ing. Juraja Danihela

DaN  Modely v mierke 1:1 vystavujú 4 žiaci

zameranie 01 drevárstvo: 
Martin Búci - Rámové dýhované dvere z latovky - učebná pomôcka
Ľuboš Uhrin – Doplnkový nábytok – Záhradná lavica

zameranie 02 nábytkárstvo: 
Filip Ludvigh – Konštrukcia stolového nábytku – Pracovný stôl
Miroslav Daraboš – Doplnkový nábytok – Šachový stolík

Konzultanti: 
Ing. Barcík, Ing. Oťapka, Ing. Sitár, Mgr. Hucovci, Bc. Červinský